แก้ท้องผูกอย่างรวดเร็ว ช่วยระบบย่อยอาหารของคุณ
นี้เป็นวิธีแก้สุดคลาสสิคที่ใช้การได้จริง น้ำมันละหุ่งทำหน้าที่ไปกระตุ้นเยื่อบุลำไส้ ทำให้ลำไส้เคลื่อนตัว การกินน้ำมัน 1 ช้อนชาจะช่วยแก้ท้องผูกได้ แต่ระวังอย่ากินมากเกินไปล่ะ เพราะอาจส่งผลให้เกิดปัญหาระบบทางเดินอาหารได้  ให้กินน้ำมันในปริมาณตามที่ระบุไว้บนบรรจุภัณฑ์พอดี อย่ามากกว่านั้น หลีกเลี่ยงการกินก่อนนอน เพราะมันอาจทำให้คุณต้องเข้าห้องน้ำอยู่ซักพัก เกลือผสมน้ำจะช่วยทำหน้าที่เป็นยาระบายโดยการเพิ่มน้ำให้อุจจาระ ทำให้มันเคลื่อนผ่านลำไส้ได้ง่ายขึ้น ให้ผสมดีเกลือฝรั่ง 1 ช้อนกับน้ำ 1 แก้ว ผสมให้ดีเกลือละลาย จากนั้นก็ดื่มเข้าไป ภายในเวลาประมาณ 1 ชั่วโมง อาการท้องผูกน่าจะหายไป รากแดนดิไลออนที่ตากแห้งและนำมาทำเป็นชาถือเป็นยาสมุนไพรสำหรับแก้ท้องผูกมาหลายปีแล้ว คุณอาจจะหายจากอาการท้องผูกอ่อน ๆ ได้โดยการดื่มชาแดนดิไลออนทุกวัน แดนดิไลออนเป็นสมุนไพรที่ปลอดภัยและมีประโยชน์ แต่ก็ยังไม่มีผลการวิจัยที่พิสูจน์ชัดเจนว่ามันแก้ท้องผูกได้จริง ๆ คุณสามารถซื้อชาแดนดิไลออนสำเร็จรูปหรือรากแดนดิไลออนแห้งมาทำชาเองก็ได้ ปล่อยให้แช่ในน้ำร้อน 5 นาที จากนั้นผสมน้ำผึ้งเข้าไปหน่อยแล้วดื่มได้เลย มะขามแขกเป็นสมุนไพรที่กระตุ้นกล้ามเนื้อในลำไส้ให้หดตัว ส่งผลให้คุณสามารถขับถ่ายได้ ช่วยรักษาอาการท้องผูกระยะยาวได้ดีหากวิธีอื่นที่คุณลองมาแล้วไม่ได้ผล อย่างไรก็ตาม มะขามแขกอัดเม็ดก็อาจมีผลข้างเคียงได้ ฉะนั้นให้ปรึกษาแพทย์ก่อนใช้หากคุณมีปัญหาเกี่ยวกับระบบย่อยอาหารอยู่แล้ว คุณคงเคยได้ยินมาก่อนแล้วว่าเส้นใยอาหารมีประโยชน์ต่อร่างกาย แต่คุณตั้งใจพยายามกินเส้นใยอาหารทุกมื้อรึเปล่า? การทำเช่นนั้นจะช่วยป้องกันอาการท้องผูกได้อย่างดีมากเลยล่ะ เส้นใยอาหารจะช่วยเพิ่มปริมาตรให้กับอุจจาระของคุณ ทำให้ขับถ่ายได้ง่ายขึ้น คุณต้องได้รับเส้นใยอาหาร 24-36 กรัมต่อวัน อาหารต่อไปนี้มีปริมาณเส้นใยอาหารสูง และจะช่วยให้คุณไม่ท้องผูกได้ คุณควรพยายามกินอาหารเหล่านี้อย่างน้อย 1 ชนิดในทุกมื้อ:  กะหล่ำปลี ดอกกะหล่ำ บร็อคโคลี่ และผักตระกูลกะหล่ำอื่น ๆ ถั่วเลนทิล ถั่วดำ ถั่วแดง และถั่วอื่น ๆ ลูกพีช สตรอว์เบอร์รี บลูเบอร์รี มะละกอ แอปเปิ้ล อัลมอนด์ วอลนัท ถั่วลิสง ข้าวสาลี รำข้าว และธัญพืชอื่น ๆ เมล็ดแฟลกซ์ หากกินอาหารที่มีเส้นใยอาหารสูงแล้วยังรู้สึกว่าไม่ได้ผล คุณก็สามารถทำให้มั่นใจได้ว่าตัวเองได้รับเส้นใยอาหารเพียงพอโดยการกินผลิตภัณฑ์เสริมอาหาร เส้นใยอาหารในรูปแบบนี้ส่วนใหญ่จะมาเป็นผงที่ต้องผสมน้ำแล้วดื่ม ทำจากเส้นใยอาหารจากพืชและสัตว์ที่รู้กันว่ามีประโยชน์ต่อมนุษย์ แต่อย่าลืมนะว่าถ้าได้รับเส้นใยอาหารมากเกินไปก็อาจทำให้อุจจาระเหลว และมีผลข้างเคียงอื่น ๆ ได้ ฉะนั้นให้กินเท่าที่ผู้ผลิตแนะนำเท่านั้น  ผลิตภัณฑ์เสริมอาหารที่มีเทียนเกล็ดหอย (Psyllium) จะเน้นแก้ท้องผูกโดยการเพิ่มปริมาตรให้กับอุจจาระ ผลิตภัณฑ์เสริมอาหารที่มีอินูลิน (Inulin) และโอลิโกฟรุกโตส (Oligofructose) สามารถช่วยกระตุ้นให้แบคทีเรียที่มีประโยชน์ในลำไส้เจริญเติบโต ซึ่งช่วยลดอาการท้องผูกได้เช่นกัน ลูกพรุนเป็นแหล่งเส้นใยอาหารธรรมชาติอยู่แล้ว และยังมีซอร์บิทอล ซึ่งเป็นยาระบายธรรมชาติอีกด้วย ถ้าคุณชอบรสชาติของลูกพรุน ให้พยายามกินพรุนเป็นลูกหรือน้ำลูกพรุนทุกเช้าดู ลูกพรุนจะช่วยให้อุจจาระของคุณเคลื่อนผ่านระบบย่อยอาหาร เป็นการป้องกันท้องผูก บางครั้งอาการท้องผูกก็เกิดจากความไม่สมดุลของแบคทีเรียในลำไส้ การกินโยเกิร์ตซึ่งมีโพรไบโอติกส์สามารถช่วยคืนสมดุลของแบคทีเรียที่มีประโยชน์เหล่านี้ได้ ทำให้ย่อยอาหารได้อย่างมีประสิทธิภาพ ให้พยายามกินโยเกิร์ต 1 ถ้วยกับอาหารเช้าทุกวันเพื่อป้องกันท้องผูก บางครั้งอาการท้องผูกเกิดขึ้นเมื่ออุจจาระของคุณไม่มีปริมาณน้ำมากพอที่จะเคลื่อนผ่านร่างกายได้ง่าย เวลาที่คุณขาดน้ำก็จะท้องผูกได้ง่ายเลยล่ะ ฉะนั้นให้ดื่มน้ำพร้อมอาหารทุกมื้อและทุกครั้งที่รู้สึกกระหาย เพื่อที่จะได้รับน้ำเพียงพอ ให้พยายามดื่มของเหลวให้ได้วันละ 8-10 แก้ว (หรือ 32-40 ออนซ์)  เมื่อรู้สึกท้องผูก ให้ดื่มน้ำมากขึ้นทันที จะสามารถป้องกันไม่ให้อาการท้องผูกแย่ลงได้ เริ่มต้นวันใหม่ด้วยการดื่มน้ำอุ่นแก้วใหญ่ผสมน้ำมะนาวเพื่อให้ระบบย่อยอาหารทำงานดีขึ้น พกขวดน้ำติดตัว จะทำให้ดื่มน้ำมาก ๆ ได้ง่ายขึ้น แถมยังเป็นเครื่องเตือนให้ไม่ลืมกินเส้นใยอาหารเยอะ ๆ ด้วย
กินน้ำมันละหุ่ง. กินดีเกลือฝรั่ง (Epsom Salt). ดื่มชาแดนดิไลออน. กินมะขามแขกอัดเม็ด. กินอาหารที่มีเส้นใยอาหารสูง.  ลองกินเส้นใยอาหารในรูปแบบผลิตภัณฑ์เสริมอาหาร. ดื่มน้ำลูกพรุน. กินโยเกิร์ตวันละถ้วยทุกวัน. ดื่มน้ำเยอะ ๆ.
https://www.wikihow.com/Avoid-Constipation https://www.wikihow.com/Avoid-Constipation
Getting Quick Relief from Constipation Helping Your Digestion